CELEX: 42012D0345
Language: et
Date: 2012-06-20 00:00:00
Title: 2012/345/EL: Liikmesriikide valitsuste esindajate otsus, 20. juuni 2012 , millega nimetatakse ametisse Euroopa Kohtu kohtunikud ja kohtujuristid

29.6.2012   
            
            
               ET
            
            
               Euroopa Liidu Teataja
            
            
               L 169/60
            
         LIIKMESRIIKIDE VALITSUSTE ESINDAJATE OTSUS,
   20. juuni 2012,
   millega nimetatakse ametisse Euroopa Kohtu kohtunikud ja kohtujuristid
   (2012/345/EL)
   EUROOPA LIIDU LIIKMESRIIKIDE VALITSUSTE ESINDAJAD,
   võttes arvesse Euroopa Liidu lepingut, eriti selle artiklit 19,
   võttes arvesse Euroopa Liidu toimimise lepingut, eriti selle artikleid 253 ja 255,
   ning arvestades järgmist:
   
               (1)
            
            
               Neljateistkümne Euroopa Kohtu kohtuniku ja nelja kohtujuristi ametiaeg lõppeb 6. oktoobril 2012. Ajavahemikuks 7. oktoobrist 2012 kuni 6. oktoobrini 2018 on tarvis ametisse nimetada neliteist Euroopa Kohtu kohtunikku ja neli kohtujuristi.
            
         
               (2)
            
            
               Liikmesriikide valitsuste esindajad nimetasid 25. aprillil 2012 otsusega 2012/244/EL (1) Euroopa Kohtusse ajavahemikuks 7. oktoobrist 2012 kuni 6. oktoobrini 2018 ametisse üksteist kohtunikku ja kolm kohtujuristi.
            
         
               (3)
            
            
               Liikmesriikide valitsuste esindajad peaksid Euroopa Kohtu kohtunike ja kohtujuristide osalise asendamise lõpuleviimiseks nimetama järelejäänud ametikohtadele veel kolm kohtunikku ja ühe kohtujuristi.
            
         
               (4)
            
            
               Liikmesriikide valitsused tegid ettepaneku nimetada Euroopa Kohtu kohtunik Antonio TIZZANO uueks ametiajaks tagasi ja Christopher VAJDA Euroopa Kohtu kohtuniku ametikohale ning kohtujurist Paolo MENGOZZI uueks ametiajaks tagasi. Euroopa Liidu toimimise lepingu artikli 255 alusel loodud komitee esitas arvamuse eespool nimetatud kandidaatide sobivuse kohta Euroopa Kohtu kohtuniku ja kohtujuristi ametikohale.
            
         
               (5)
            
            
               Seega tuleks ajavahemikuks 7. oktoobrist 2012 kuni 6. oktoobrini 2018 nimetada ametisse kaks Euroopa Kohtu kohtunikku ja üks kohtujurist. Allesjäänud Euroopa Kohtu kohtuniku ametikoht täidetakse hiljem,
            
         ON VASTU VÕTNUD KÄESOLEVA OTSUSE:
   Artikkel 1
   1.   Euroopa Kohtu kohtunikeks nimetatakse ajavahemikuks 7. oktoobrist 2012 kuni 6. oktoobrini 2018:
   
                
            
            
               Antonio TIZZANO
            
         
                
            
            
               Christopher VAJDA
            
         2.   Paolo MENGOZZI nimetatakse Euroopa Kohtu kohtujuristiks ajavahemikuks 7. oktoobrist 2012 kuni 6. oktoobrini 2018.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 20. juuni 2012
      
         
            eesistuja
         
         J. TRANHOLM-MIKKELSEN
      
   
   
      (1)  ELT L 121, 8.5.2012, lk 21.